ອະດີດ ປະທານາທິບໍດີ Madagascar ເດີນທາງ ກັບຄືນປະເທດ
ອະດີດປະທານາທິບໍດີ ທີ່ຖືກໂຄ່ນລົ້ມ ຂອງ Madagascar ຈະເດີນທາງກັບຄືນປະເທດ ໂດຍບໍ່ເອົາຫົວຊາ ຕໍ່ຄຳເຕືອນທີ່ທ່ານຈະຖືກຈັບ
ອະດີດປະທານາທິບໍດີທີ່ຖືກໂຄ່ນລົ້ມແລະລີ້ໄພຢູ່ໃນຕ່າງປະເທດຂອງ Madagascar ກ່າວ ວ່າ ທ່ານຈະເດີນທາງກັບຄືນປະເທດໃນວັນເສົາມື້ນີ້ ທ່ານ Marc Ravalomanana ທີ່ໄດ້ໄປອາໄສຢູ່ອາຟຣິກາໃຕ້ໃນໄລຍະສາມປີຜ່ານມາກ່າວ ໃນວັນເສົາມື້ນີ້ທີ່ນະຄອນໂຈແຮນແນັສເບີກວ່າ ທ່ານຈະບໍ່ຖືກຊັກຊວນໃຫ້ປ່ຽນໃຈຄືກັນກັບ ປີກາຍ ມີລາຍງານວ່າ ທ່ານ Ravalomanana ແລະພັນລະຍາຂອງທ່ານ ໄດ້ອອກເດີນທາງຈາກ ນະຄອນໂຈແຮນແນັສເບີກໂດຍຖ້ຽວບິນພານິດໄປຍັງປະເທດ Madagascar ແລ້ວ ກຳລັງຮັກສາຄວາມສະຫງົບກ່າວວ່າ ທ່ານຈະຖືກຈັບຖ້າທ່ານຫາກເດີນທາງກັບຄືນໄປຍັງ Madagascar ຊຶ່ງເປັນປະເທດເກາະຂະໜາດໃຫຍ່ທີ່ຕັ້ງຢູ່ນອກແຄມຝັ່ງທະເລກໍ້າຕາເວັນ ອອກຂອງອາຟຣິກາໃນມະຫາສະມຸດອິນເດຍນັ້ນ ທ່ານ Ravalomanana ໄດ້ຖືກຕັດສິນໂທດແບບຫຼັບຫຼັງ ໃຫ້ຈຳຄຸກຕະຫຼອດຊີວິດກ່ຽວ ກັບການເສຍຊີວິດຂອງພວກປະທ້ວງຝ່າຍຄ້ານຫຼາຍສິບຄົນ ໂດຍກຳລັງຮັກສາຄວາມສະ ຫງົບຂອງປະທານາທິບໍດີ 2009 ກ່ອນໜ້າການກໍ່ລັດຖະປະຫານໂຄ່ນລົ້ມທ່ານນັ້ນ